भारत के प्रधानमंत्री ने नेपाल के प्रधानमंत्री को भारत आने का न्यौता दिया है, लेकिन उन से पहले कमल थापा ने भारत आ कर मोदी से मुलाकात की. मोदी और भारत के कई नेताओं से कमल के बेहतर रिश्ते होने की वजह से भारत के साथसाथ नेपाल की नई सरकार को भी भरोसा है कि कमल दोनों देशों के बीच पैदा हुई खटास को आसानी से दूर कर लेंगे. गच्छधर को परिवहन और थापा को विदेश मंत्रालय का जिम्मा सौंपा गया है.मधेशी पीपुल्स राइट्स फोरम के नेता गच्छधर ने प्रधानमंत्री के चुनाव में ओली का समर्थन किया था, जिस वजह से उन्हें उपप्रधानमंत्री पद का पुरस्कार मिला है. उन की इस दगाबाजी से मधेशियों के बाकी संगठनों के नेता खफा हैं. गच्छधर की मधेशियों के बीच कोई खास पैठ नहीं होने की वजह से मधेशियों की नाराजगी कम होने की उम्मीद काफी कम है, जबकि गच्छधर दावा करते हैं कि वे मधेशियों की समस्याओं को सुलझाने और उन की मांगों को पूरा करने के मकसद से सरकार में शामिल हुए हैं. वहीं, कई मधेशी नेता ओली पर यह आरोप लगा रहे हैं कि उन्होंने मधेशियों के बीच फूट डालने व मधेशी आंदोलन को कमजोर करने के लिए गच्छधर को उपप्रधानमंत्री पद दिया और गच्छधर ओली के जाल में फंस गए हैं